《阮公啸台次韵辛正叔》
宋代·李之仪

有口莫饮盗泉水，有手莫探骊龙珠。秋风冷落千古意，追风绝足谁能拘。

白云青山避世乐，击鼓撞钟廊庙居。等閒舒卷四海为之动，岂惮一一从吹竽。

君看事事绝天险，阿房宫在空荒墟。野人不识贵者帝，直欲炙背同向茅檐隅。

由来土苴漫优劣，亹亹传习随有无。当时一啸亦偶尔，至今登览烦嗟歔。

吾人妙质素所畏，感叹陈迹追盈虚。泾清渭浊固可辨，未应到海君能殊。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。